title: Komission direktiivi 2009/151/EY, annettu 27 päivänä marraskuuta 2009 , Euroopan parlamentin ja neuvoston direktiivin 98/8/EY muuttamisesta tolyylifluanidin lisäämiseksi tehoaineena liitteeseen I (ETA:n kannalta merkityksellinen teksti)

text:
               28.11.2009

               FI

               Euroopan unionin virallinen lehti

               L 313/78

      KOMISSION DIREKTIIVI 2009/151/EY,
   annettu 27 päivänä marraskuuta 2009,
   Euroopan parlamentin ja neuvoston direktiivin 98/8/EY muuttamisesta tolyylifluanidin lisäämiseksi tehoaineena liitteeseen I
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 16 artiklan 2 kohdan toisen alakohdan,
   sekä katsoo seuraavaa:

               (1)

               Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 annetussa komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, IA tai IB. Luetteloon kuuluu tolyylifluanidi.

               (2)

               Asetuksen (EY) N:o 1451/2007 perusteella on arvioitu direktiivin 98/8/EY 11 artiklan 2 kohdan mukaisesti tolyylifluanidin käyttöä direktiivin 98/8/EY liitteessä V määritellyssä tuotetyypissä 8 (puunsuoja-aineet).

               (3)

               Suomi, joka oli nimetty esitteleväksi jäsenvaltioksi, toimitti komissiolle 24 päivänä huhtikuuta 2006 toimivaltaisen viranomaisen kertomuksen sekä suosituksen asetuksen (EY) N:o 1451/2007 14 artiklan 4 ja 6 kohdan mukaisesti.

               (4)

               Jäsenvaltiot ja komissio tarkastelivat toimivaltaisen viranomaisen kertomusta. Biosidivalmisteita käsittelevä pysyvä komitea sisällytti tarkastelun tulokset 15 päivänä toukokuuta 2009 arviointikertomukseen asetuksen (EY) N:o 1451/2007 15 artiklan 4 kohdan mukaisesti.

               (5)

               Tutkimukset osoittavat, että puunsuoja-aineina käytettävien tolyylifluanidia sisältävien biosidituotteiden voidaan odottaa täyttävän direktiivin 98/8/EY 5 artiklassa säädetyt vaatimukset. On aiheellista sisällyttää tolyylifluanidi liitteeseen I sen varmistamiseksi, että kaikissa jäsenvaltioissa voidaan direktiivin 98/8/EY 16 artiklan 3 kohdan mukaisesti myöntää, muuttaa tai peruuttaa lupia, jotka koskevat puunsuoja-aineina käytettäviä tolyylifluanidia sisältäviä biosidituotteita.

               (6)

               Puun ulkokäsittelyyn ja sään vaihteluille altistuvaan käsiteltyyn puuhun on kuitenkin todettu liittyvän riskejä, joita ei voida hyväksyä. Tolyylifluanidia sisältäviä, puunsuoja-aineina käytettäviä tuotteita ei sen vuoksi pitäisi hyväksyä kyseisiä käyttötarkoituksia varten.

               (7)

               Arviointikertomuksen tulosten perusteella olisi aiheellista vaatia, että puunsuoja-aineina käytettäviä tolyylifluanidia sisältäviä tuotteita koskevien lupamenettelyjen yhteydessä toteutetaan riskinhallintatoimenpiteitä sen varmistamiseksi, että riskit rajoittuvat hyväksyttävälle tasolle direktiivin 98/8/EY 5 artiklan ja liitteen VI mukaisesti. Erityisesti olisi aiheellista vaatia, että teollisuus- tai ammattikäyttöön tarkoitettuja tuotteita käyttävillä on asianmukaiset henkilösuojaimet, ellei voida osoittaa, että teollisille tai ammattikäyttäjille aiheutuvia riskejä voidaan vähentää muilla tavoin. Asianmukaisia toimenpiteitä olisi toteutettava maaperän ja vesiympäristön suojelemiseksi, koska arvioinnin perusteella niihin on todettu kohdistuvan riskejä. Sen vuoksi olisi annettava ohjeet siitä, että puutavara on käsittelyn jälkeen varastoitava suojaan ja/tai läpäisemättömälle kovalle perustalle ja että mahdolliset valumat on kerättävä uudelleenkäyttöä tai hävittämistä varten.

               (8)

               Tämän direktiivin säännösten samanaikainen soveltaminen kaikissa jäsenvaltioissa on tärkeää, sillä siten varmistetaan tolyylifluanidia tehoaineena sisältävien biosidituotteiden yhdenvertainen kohtelu markkinoilla ja edistetään biosidituotteiden markkinoiden moitteetonta toimintaa yleisesti.

               (9)

               Ennen tehoaineen sisällyttämistä liitteeseen I jäsenvaltioilla ja asianomaisilla osapuolilla olisi oltava käytettävissään kohtuullinen siirtymäaika uusiin vaatimuksiin valmistautumiseksi sekä sen varmistamiseksi, että asiakirjoja valmistelleet hakijat voivat hyötyä täysimääräisesti kymmenen vuoden tietosuojakaudesta, joka direktiivin 98/8/EY 12 artiklan 1 kohdan c alakohdan ii alakohdan mukaan alkaa siitä päivästä, jona tehoaine sisällytetään liitteeseen.

               (10)

               Tehoaineen liitteeseen I sisällyttämisen jälkeen jäsenvaltioilla olisi oltava käytettävissään kohtuullinen määräaika direktiivin 98/8/EY 16 artiklan 3 kohdan täytäntöönpanemiseksi ja erityisesti sellaisten lupien myöntämiseksi, muuttamiseksi tai peruuttamiseksi, jotka koskevat tuotetyyppiin 8 kuuluvia tolyylifluanidia sisältäviä biosidituotteita, jotta voidaan varmistaa direktiivissä 98/8/EY säädettyjen vaatimusten täyttyminen.

               (11)

               Sen vuoksi direktiivi 98/8/EY olisi muutettava vastaavasti.

               (12)

               Tässä direktiivissä säädetyt toimenpiteet ovat biosidituotteiden pysyvän komitean lausunnon mukaiset,

         ON ANTANUT TÄMÄN DIREKTIIVIN:
   1 artikla
   Muutetaan direktiivin 98/8/EY liite I tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä syyskuuta 2010.
   Niiden on sovellettava näitä säännöksiä 1 päivästä lokakuuta 2011.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 27 päivänä marraskuuta 2009.

            Komission puolesta

         Stavros DIMAS

            Komission jäsen

      (1)  EYVL L 123, 24.4.1998, s. 1.

      (2)  EUVL L 325, 11.12.2007, s. 3.

      LIITE
      Lisätään direktiivin 98/8/EY liitteeseen I kohta ”29” seuraavasti:

                     Nro

                     Yleisnimi

                     IUPAC-nimi
                     Tunnistenumerot

                     Markkinoille saatettavassa biosidituotteessa käytettävän tehoaineen vähimmäispuhtaus

                     Päivä, jona tehoaine sisällytetään liitteeseen

                     Määräaika 16 artiklan 3 kohdan noudattamiselle
                     (lukuun ottamatta tuotteita, jotka sisältävät useampaa kuin yhtä tehoainetta; näiden tuotteiden osalta sovelletaan 16 artiklan 3 kohdan noudattamista varten määräaikaa, joka on vahvistettu viimeisimmässä niistä päätöksistä, jotka koskevat tuotteessa käytettävien tehoaineiden sisällyttämistä liitteeseen)

                     Päivä, jona liitteeseen sisällyttäminen lakkaa

                     Tuotetyyppi

                     Erityissäännökset (1)

                     ”29

                     tolyylifluanidi

                     Dikloori-N-[(dimetyyliamino)sulfo-nyyli]fluori-N-(p-tolyyli)metaanisulfeeni-amidi
                     EY-numero: 211-986-9
                     CAS-numero: 731-27-1

                     960 g/kg

                     1. lokakuuta 2011

                     30. syyskuuta 2013

                     30. syyskuuta 2021

                     8

                     Tuotteita ei hyväksytä paikan päällä tapahtuvaan puun ulkokäsittelyyn eikä sään vaihteluille altistuvan puun käsittelyyn.
                     Jäsenvaltioiden on varmistettava, että lupien myöntämisessä noudatetaan seuraavia vaatimuksia:

                                 1.

                                 Riskinarvioinnin aikana tehtyjen olettamusten huomioon ottamiseksi henkilöiden, jotka käyttävät teollisuus- tai ammattikäyttöön sallittuja tuotteita, on varustauduttava asianmukaisin henkilösuojaimin, jollei tuotteen lupahakemuksessa voida osoittaa, että tällaisille käyttäjille aiheutuvat riskit voidaan rajoittaa hyväksyttävälle tasolle muilla tavoilla.

                                 2.

                                 Koska maaperälle ja vesiympäristölle on todettu aiheutuvan riskejä, niiden suojelemiseksi on toteutettava asianmukaisia riskinhallinta-toimenpiteitä. Erityisesti teollisuus- tai ammattikäyttöön sallittujen tuotteiden päällysmerkinnöissä ja/tai käyttöturvallisuustiedotteissa on mainittava, että vastakäsitelty puutavara on käsittelyn jälkeen varastoitava suojaan ja/tai läpäisemättömälle kovalle perustalle, jotta tuotetta ei pääse valumaan suoraan maaperään tai vesistöön, ja että mahdolliset valumat on kerättävä uudelleenkäyttöä tai hävittämistä varten.”

         (1)  Liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa: http://ec.europa.eu/comm/environment/biocides/index.htm


Avis juridique important

|

31974L0347

Neuvoston direktiivi 74/347/ETY, annettu 25 päivänä kesäkuuta 1974, pyörillä varustettujen maatalous- ja metsätraktoreiden näkyvyysalueita ja tuulilasin pyyhkimiä koskevan jäsenvaltioiden lainsäädännön lähentämisestä

Virallinen lehti nro L 191 , 15/07/1974 s. 0005 - 0010 Suomenk. erityispainos Alue 13 Nide 4 s. 0034  Kreikank. erityispainos: Luku 13 Nide 2 s. 0266  Ruotsink. erityispainos Alue 13 Nide 4 s. 0034  Espanjank. erityispainos: Luku 13 Nide 4 s. 0007  Portugalink. erityispainos: Luku 13 Nide 4 s. 0007

NEUVOSTON DIREKTIIVI,annettu 25 päivänä kesäkuuta 1974,pyörillä varustettujen maatalous- ja metsätraktoreiden näkyvyysalueita ja tuulilasin pyyhkimiä koskevan jäsenvaltioiden lainsäädännön lähentämisestä (74/347/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),ottaa huomioon talous- ja sosiaalikomitean lausunnon(2),sekä katsoo, ettätekniset vaatimukset, jotka traktoreiden on kansallisen lainsäädännön mukaan täytettävä, liittyvät muun muassa näkyvyysalueeseen ja tuulilasin pyyhkimiin, janämä vaatimukset ovat erilaisia eri jäsenvaltioissa; sen vuoksi on tarpeen, että kaikki jäsenvaltiot vahvistavat samat vaatimukset, joko voimassa olevien määräystensä lisäksi tai niiden sijasta, erityisesti jotta ETY-tyyppihyväksyntämenettelyä, josta säädetään pyörillä varustettujen maatalous- ja metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetussa neuvoston direktiivissä N:o 74/150/ETY(3), voitaisiin soveltaa kaikkiin traktorityyppeihin,ON ANTANUT TÄMÄN DIREKTIIVIN:1 artikla1. "Maatalous- ja metsätraktorilla" tarkoitetaan pyörillä tai telaketjuilla varustettua moottoriajoneuvoa, jossa on vähintään kaksi akselia, jonka tärkein ominaisuus on sen vetävä voima, ja joka on suunniteltu erityisesti hinaamaan, työntämään, kuljettamaan tai käyttämään tiettyjä työvälineitä, koneita tai perävaunuja, jotka on tarkoitettu käytettäviksi maataloudessa tai metsänhoidossa. Se voidaan varustaa kuljettamaan kuormaa ja matkustajia.2. Tätä direktiiviä sovelletaan ainoastaan edellisessä kohdassa määriteltyihin ilmarenkailla varustettuihin traktoreihin, joissa on kaksi akselia ja jotka on suunniteltu niin, että niiden suurin nopeus on 6-25 km/h.2 artiklaJäsenvaltio ei saa evätä traktorilta ETY-tyyppihyväksyntää tai kansallista tyyppihyväksyntää näkyvyysalueeseen tai tuulilasin pyyhkimiin liittyvistä syistä, jos näkyvyysalue ja tuulilasin pyyhkimet täyttävät liitteessä esitetyt vaatimukset.3 artiklaJäsenvaltio ei saa evätä traktoreiden rekisteröintiä tai kieltää niiden myyntiä, laskemista liikkeelle tai käyttöä näkyvyysalueeseen tai tuulilasin pyyhkimiin liittyvistä syistä, jos näkyvyysalue ja tuulilasin pyyhkimet täyttävät liitteessä esitetyt vaatimukset.4 artiklaTarvittavat muutokset liitteiden vaatimusten mukauttamiseksi tekniikan kehitykseen annetaan direktiivin N:o 74/150/ETY 13 artiklassa säädettyä menettelyä noudattaen.5 artikla1. Jäsenvaltioiden on saatettava tämän direktiivin noudattamisen edellyttämät määräykset voimaan 18 kuukauden kuluessa sen tiedoksi antamisesta ja niiden on ilmoitettava tästä komissiolle viipymättä.2. Jäsenvaltioiden on huolehdittava, että niiden tässä direktiivissä tarkoitetuista kysymyksistä antamat keskeiset kansalliset säännökset toimitetaan kirjallisina komissiolle.6 artiklaTämä direktiivi on osoitettu kaikille jäsenvaltioille.Tehty Luxemburgissa 25 päivänä kesäkuuta 1974.Neuvoston puolestaPuheenjohtajaH. D. GENSCHER(1) EYVL N:o 28, 17.2.1967, s. 462/67(2) EYVL N:o 42, 7.3.1967, s. 620/67(3) EYVL N:o L 84, 28.3.1974, s. 10LIITENÄKYVYYSALUE MÄÄRITELMÄT JA VAATIMUKSET1 MÄÄRITELMÄT1.1 Näkyvyysalue"Näkyvyysalueella" tarkoitetaan niitä etu- ja sivusuuntia, joihin traktorin kuljettaja näkee.1.2 Vertailupiste"Vertailupisteellä" tarkoitetaan sovittua kohtaa, jossa traktorin kuljettajan silmien oletetaan sijaitsevan yhdessä pisteessä. Vertailupiste sijaitsee traktorin pitkittäisen keskitason suuntaisella tasolla, joka kulkee istuimen keskikohdan kautta, 700 mm pystysuoraan tuon tason ja istuimen pinnan leikkauskohdan linjasta ja 270 mm lantionojan suuntaan kohtisuorasta istuimen pinnan etureunan kautta kulkevasta tasosta, joka on kohtisuorassa traktorin pitkittäiseen keskitasoon nähden (kuva 1). Siten määritelty vertailupiste liittyy tyhjään istuimeen, joka on asennettu traktorin valmistajan ilmoittamaan keskikohtaan.1.3 Puoliympyrän muotoinen näkyvyysalue"Puoliympyrän muotoisella näkyvyysalueella" tarkoitetaan puoliympyrää, jonka säde on 12 m pisteestä, joka sijaitsee tien vaakatasolla kohtisuoraan vertailupisteen alla, siten että puoliympyrän kaari on kulkusuunnassa traktorin edessä ja puoliympyrän rajaava halkaisija on suorassa kulmassa traktorin pitkittäisakseliin nähden (kuva 2).1.4 Peittovaikutus"Peittovaikutuksella" tarkoitetaan niitä puoliympyrän muotoisen näkyvyysalueen sektoreiden jänteitä, joita ei näy rakenteen osien vuoksi, esim. kattopylväät.1.5 Näkyvyyssektori"Näkyvyyssektorilla" tarkoitetaan sitä näkyvyysalueen osaa, jonka rajaavat:1.5.1 ylhäällä,vertailupisteen kautta kulkeva vaakataso;1.5.2 tien tasolla,vyöhyke, joka sijaitsee puoliympyrän muotoisen näkyvyysalueen ulkopuolella ja muodostaa jatkon puoliympyrän muotoisen näkyvyysalueen sektorille, jonka jänne on 9,5 m ja joka on kohtisuorassa traktorin pitkittäisen keskitason suuntaiseen kuljettajan istuimen keskikohdan läpi kulkevaan tasoon nähden, joka jakaa jänteen kahteen osaan.1.6 Tuulilasin pyyhkimien pyyhkimä alue"Tuulilasin pyyhkimien pyyhkimällä alueella" tarkoitetaan sitä tuulilasin ulkopinnan osaa, jonka tuulilasin pyyhkimet pyyhkivät.2 VAATIMUKSET2.1 YleistäTraktorin on oltava siten rakennettu ja varustettu, että kuljettajalla on sekä tieliikenteessä, että maatalous- ja metsäkäytössä riittävä näkyvyysalue kaikissa tavanomaisissa maantiekäyttöön ja pelloilla ja metsissä tehtävään työhön liittyvissä oloissa. Näkyvyysaluetta pidetään riittävänä, kun kuljettaja näkee, jos mahdollista, osan kumpaakin etupyörää ja kun seuraavat vaatimukset täyttyvät.2.2 Näkyvyysalueen tarkastaminen2.2.1 Peittovaikutusten määritysmenettely2.2.1.1 Traktori on sijoitettava vaakasuoralle pinnalle kuvan 2 mukaisesti. Vaakasuoralle vertailupisteen tasolla olevalle tuelle asennetaan kaksi pistemäistä valonlähdettä 65 mm päähän toisistaan symmetrisesti vertailupisteen kummallekin puolelle. Tuen on oltava keskikohdastaan pyöritettävä vertailupisteen kautta kulkevan pystyakselin kohdalta. Tuki on kohdistettava peittovaikutusten mittaamista varten siten, että kaksi valonlähdettä toisiinsa yhdistävä linja on kohtisuorassa peittävän osan ja vertailupisteen toisiinsa yhdistävään linjaan nähden. Peittävän osan puoliympyrän muotoiselle näkyvyysalueelle muodostamien varjojen limittymiskohdat, jotka syntyvät kun valonlähteet sytytetään vuorotellen, on mitattava 1.4 kohdan mukaisesti (kuva 3).2.2.1.2 Peittovaikutukset saavat olla enintään 600 mm.2.2.1.3 Yli 80 mm leveiden toisiinsa liittyvien rakenteen osien peittovaikutusten on oltava sijainniltaan sellaisia, että linja, joka yhdistää toisiinsa puoliympyrän muotoisen näkyvyysalueen sektoreiden näkymättömät jänteet, on vähintään 2,50 m pitkä.2.2.1.4 Puoliympyrän muotoisella näkyvyysalueella saa olla korkeintaan kuusi peittovaikutusta ja 1.5 kohdassa määritellyllä näkyvyyssektorilla korkeintaan kaksi.2.2.1.5 Yli 600 mm mutta alle 1 200 mm olevat peittovaikutukset ovat kuitenkin sallittuja, jos osia, joista ne aiheutuvat, ei voida suunnitella uudestaan tai sijoittaa toisin. Tällaisia peittovaikutuksia saa olla korkeintaan kaksi, ja niiden on oltava näkyvyyssektorin ulkopuolella.2.2.1.6 Tyyppihyväksyttyjen taustapeilien aiheuttamat kuolleet kohdat voidaan jättää huomiotta, jos nämä peilit on suunniteltu siten, ettei niitä voida asentaa mitenkään toisin.2.2.2 Peittovaikutusten matemaattinen määrittäminen kaksiokulaarisesta kuvasta:2.2.2.1 vaihtoehtona 2.2.1 kohdassa esitetylle menettelylle yksittäisten peittovaikutusten hyväksyttävyys voidaan määrittää matemaattisesti. Edellä 2.2.1.3, 2.2.1.4, 2.2.1.5 ja 2.2.1.6 kohdan vaatimuksia sovelletaan peittovaikutusten koon, jakauman ja lukumäärän osalta,2.2.2.2 kaksiokulaariselle kuvalle, jossa okulaarien väli on 65 mm, peittovaikutus saadaan millimetreinä kaavasta:x = >NUM>b  P 65>DEN>a  7 12 000 + 65jossaa on näkyvyyden peittävän osan ja vertailupisteen etäisyys toisistaan millimetreinä mitattuna vertailupisteen, osan keskikohdan ja puoliympyrän muotoisen näkyvyysalueen kehän toisiinsa yhdistävää näkyvää sädettä pitkin,b on näkyvyyden peittävän osan leveys millimetreinä mitattuna vaakasuoraan ja kohtisuorassa näkyvää sädettä vastaan.2.3 Edellä 2.2 kohdassa tarkoitetut tarkastusmenetelmät voidaan korvata muilla, jos niiden voidaan osoittaa olevan täysin vastaavia.2.4 Tapauksissa, joissa direktiivin N:o 74/150/ETY 8 artiklan 3 kohtaa sovelletaan peittovaikutusten ollessa kyseessä, on käytettävä 2.2.2 kohdassa vahvistettua menettelyä.2.5. Tuulilasin läpinäkyvä alueJos traktori on varustettu tuulilasilla, sen läpinäkyvän alueen on oltava sellainen, että 2.2 kohdan vaatimukset täyttyvät.2.6 Tuulilasin pyyhkimet2.6.1 Tuulilasein varustetut traktorit on myös varustettava moottorikäyttöisillä tuulilasin pyyhkimillä ja näiden pyyhkimien pyyhkimän alueen on varmistettava esteetön näkyvyys eteenpäin, joka vastaa puoliympyrän muotoisen näkyvyysalueen vähintään 8 m pitkää jännettä näkyvyyssektorissa.2.6.2 Tuulilasin pyyhkijöiden toimintanopeuden on oltava vähintään 20 jaksoa minuutissa.>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>>VIITTAUS KAAVIOON>